# Which Side Are You On?

Which Side Are You On? (euskaraz Noren Alde Zaudete?, ingelesez literalki Zein Aldetan Zaudete?) 1931an Florence Reece ekintzaile sozial, olerkari eta kantautoreak idatzitako folk protesta abesti bat da.

## Historia

Florence ekintzaile soziala izateaz gain Sam Reece sindikalariaren emaztea zen, Kentucky estatuko Harlan konderriko United Mine Workers (Meatzarien Batasuna) sindikatuko burua.
Abestiak gaitzat 1931ean konderri horretan meatzarien eta meatzeen jabeen arteko liskar eta borroka bortitzak ditu. Reece familiari jazarpena egiteko, J. H. Blair sheriffa eta bere gizonak (meatze konpainiaren soldatapean) Sam Reece atzemateko asmoz Reecedarren etxean ilegalki sartu ziren. Baina Sam ekintza honetaz aurrez ohartu zutenez etxetik ihes egin zuen, halere Florence eta bere haurrak etxean gelditu eta poliziari aurre egin behar izan zioten. Gau hartan, polizia etxetik ospa egin eta gero, Florencek etxeko sukaldean zintzilik zeukaten egutegian abesti honetako hitzak idatzi zituen. Doinua aurretik Jack Munroek konposatutako "Lay the Lily Low" ("Laga Lilia Behean") meza ereserkia baptista herrikoietik hartu zuen.
Ordutik aurrera AEBetan arras ospetsua bilakatu den protesta abestia da, nagusiki langileen eta nagusien arteko gatazka sozialen eta sindikalismoaren ikur dena. Abeslari, kantautore eta musika talde ugarik bertsioak egin dizkiote, bakoitzak bere musika estilora moldatuz, tartean Pete Seeger, Dick Gaughan eta Dropkick Murphys.

## Hitzak

| Ingelesez Come all of you good workers Good news to you I'll tell Of how that good old union Has come in here to dwell Bis Which side are you on, boys? Which side are you on? Which side are you on? Which side are you on? My daddy was a miner And I'm a miner's son And I'll stick with the union Till every battle's won They say in Harlan County There are no neutrals there You'll either be a union man Or a thug for J.H. Blair Oh, workers can you stand it? Oh, tell me how you can Will you be a lousy scab Or will you be a man? Don't scab for the bosses Don't listen to their lies Us poor folks haven't got a chance Unless we organize | Euskaraz Zatozte langile zintzook Albiste onekin natorkizue Lege zaharreko sindikatu hau Hemen geratzeko iritsi baita Bis Noren alde zaudete, mutilak? Noren alde zaudete? Noren alde zaudete? Noren alde zaudete? Nire aitatxoa meatzaria zen Eta ni meatzariaren seme Sindikatuarekin egongo naiz Borroka oro irabazi arte Harlan konderrian jende neutralik Ez zagokela ziotek Sindikatukoa haiz ala J.H. Blairren gorila bizkartzaina Oi, langileok nola jasan dezakezue? Oi, esaidazue nola ahal duzuen Eskirol nazkagarri batzuk izango al zarete? Edota gizon izango al zarete? Ez izan nagusien morroi Ez jaramonik egin haien gezurrei Gixaxoen antzera ez dugu inongo aukerarik Ez bagara antolatzen |

## Erreferentziak

* ↑ Which Side Are You On? (Ingelesez)

## Kanpo estekak

* Which Side Are You On? abestiaren Dropkick Murphys musika taldearen bertsioa entzungai (Ingelesez)
* Which Side Are You On? abestiaren Pete Seeger kantautorearen bertsioa entzungai (Ingelesez)
* Which Side Are You On? abestiaren Dick Gaughan kantautorearen bertsioa entzungai (Ingelesez)
* Datuak: Q21500202